Title: Tema 1. Presentació
Course: Appliquem la tecnologia 3r d'ESO - Curs 2020/21

Introducció al curs i coneixements previs

En aquest curs volem fer-te una proposta de treball que realitzarem al llarg de tot l'any:  aproximar-te al desenvolupament de petites aplicacions informàtiques i la simulació de la creació de l’empresa que la comercialitza. Volem acompanyar-te en el procés del teu aprenentatge en aquest camp tan apassionant. Hauràs de conèixer nous recursos i desplegar les teves capacitats. T’animes?

Veuràs que en l’aula virtual, cada trimestre, disposaràs d’un fòrum per compartir amb altres companys del curs preguntes, inquietuds i contribuir col·laborativament a resoldre els dubtes dels altres. Porta per nom: Fòrum de dubtes.

També hi ha un fòrum d'Avisos del professorat a través del qual rebràs indicacions i avisos importants.

Gestionem un espai comú: Drive

El primer pas és crear un espai comú de tots els membres de l'equip on us permeti desar, crear i compartir arxius de tots tipus. Aquest espai serà Google Drive.

Per poder accedir a aquest espai haureu de crear cadascun de vosaltres un compte personal Gmail que us identificarà i que us permetrà treballar conjuntament.

Visualitzeu el vídeo per conèixer totes les possibilitats que us ofereix Google Drive, les anirem fent servir al llarg del curs.

COMENCEM!!

Prepareu-vos, pot ser el vostre futur

Esteu a punt d'obrir la porta a un munt de possibilitats de fer la vida més fàcil a la resta, ajudar-los, orientar-los, entretenir-los, educar-los, curar-los, ... Tot això i molt més és el que poden fer les aplicacions per a dispositius mòbils i, per descomptat, podria ser la vostra projecció professional.

Tots els camps poden veure's afavorits mitjançant aplicacions pensades i desenvolupades específicament. Cal, doncs, no només saber programar-les sinó també entendre quin és el problema, analitzar-lo, buscar quines són les possibles solucions, analitzar si ja existeix alguna cosa similar, definir la idea final i presentar-la al vostre client.

Un procés que, en la realitat, uneix la feina de moltes persones: des del disseny gràfic, a tècniques de màrqueting digital, programació, especialistes en salut, educació, música, ...

En aquest apartat al final de cada tema, us anirem ensenyant què està passant fora de les aules en el món de la tecnologia mòbil per inspirar-vos i entendre millor tot aquest món. Potser serà el vostre futur?

Quines creieu que seran les apps més demanades en el futur? On hi ha possibilitat de poder trobar un forat per a una nova app?

Ho podeu descobrir aquí.